તાહીર હકીમે તથા ગુજરાત હાઈકોર્ટના કાઉન્સિલ જનાબ મુહમ્મદ ફારૂક ખરાદીએ કુર્આનશરીફ તથા શરીયતમાં શું જોગવાઈઓ છે અને મોજુદા બિલ કેવી રીતે ગેરબંધારણીય છે તે અંગે વિસ્તૃત ચર્ચા કરી હતી તેમજ આ લિગલ સેમિનારનું સંચાલન કરનારના ગોધરાના એડવોકેટ રૂહુલઅમીન હઠીલાએ મુસ્લિમ વકીલોને પ્રથમ શરિયતને પોતે સંપૂર્ણ સમજવા અને કોર્ટમાં સહી તરીકાથી શરિયતના કાયદાને રજૂ કરવા જણાવ્યું હતું આ તબક્કે મહિલા વકીલો પૈકી રાજકોટના ખેરૂન્નીસા ભૂવડ તથા જામનગરથી આમિનાબેન પાલેજા એડવોકેટ તથા ગોંડલના અસ્માબેન સૈયદ એડવોકેટએ પણ બિલને સખત શબ્દોમાં વખોડી કાઢ્યું હતું તેમજ પાલનપુરના એડવોકેટ આરીફ સુમરા વડોદરાથી એડવોકેટ જીયાઉદ્દીન સૈયદ, અમદાવાદના એડવોકેટ ઓવેશ મલેક, નડિયાદના એડવોકેટ સાબીર પિરઝાદા ઉપરાંત કચ્છ, જામનગર, પાટણ, વલસાડ, અંકલેશ્વર, ડીસા, નડિયાદ, આણંદ વગેરે જિલ્લાઓ તથા દૂર દૂરના તાલુકાઓમાંથી મોટી સંખ્યામાં પધારેલ તમામ વકીલ ભાઈ-બહેનોએ બિલ ઉપર પોતાના વિચારો રજૂ કરી બિલને સર્વાનુમત્તે નકારી કાઢ્યું હતું.